stanford-oval/wikipedia huggingface dataset:
Seljen luostari

Rauniot vuonna 2010.
Seljen tai Seljan luostari oli benediktiiniluostari Seljan saarella nykyisen Stadin kunnan alueella Norjassa. Se perustettiin todennäköisesti 1000-luvun lopulla ja lakkautettiin vuonna 1470. Luostarista ovat jäljellä rauniot, joilla käy noin 3 000–4 000 matkailijaa vuosittain.
Aiheesta muualla

Kuvia tai muita tiedostoja aiheesta Seljen luostari Wikimedia Commonsissa
Selja kloster (norjaksi) (englanniksi)
Samone

Samone voi tarkoittaa ainakin seuraavia:
Samone (Piemonte), kunta Italiassa Piemonten alueella sijaitsevassa Torinon metropolikaupungissa
Samone (Trentino-Etelä-Tiroli), kunta ja kylä Trenton maakunnassa, Italiassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Samone”, voi hakea sivunnimihaulla, laajalla sivunnimihaulla tai tekstihaulla.
Smolenskin taistelu (1943)

Smolenskin taistelu oli toisessa maailmansodassa toinen Saksan ja Neuvostoliiton joukkojen välinen taistelu Smolenskin kaupungin hallinnasta. Taistelu alkoi 7. elokuuta ja päättyi Neuvostoliiton voittoon 2. lokakuuta 1943 mennessä, jolloin puna-armeija sai vallattua kaupungin takaisin. Taistelun seurauksena noin 50–80 % kaupungista ja lähialueista tuhoutuivat täysin.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Battle of Smolensk (1943)
Merkinnän syy: osallistuneet joukot ja taistelukuvaus puuttuuvat
Slimane

| Slimane |
| --- | --- |
 Slimane vuonna 2016.
Henkilötiedot
Koko nimi:  Slimane Nebchi
Syntynyt: 13. lokakuuta 1989 (ikä 34) Chelles, Seine-et-Marne, Ranska
Ammatti:  laulaja, lauluntekijä
Muusikko
Taiteilijanimi:  Slimane
Laulukielet:  ranska
Aktiivisena:  2016–
Tyylilajit:  chanson, French pop
Levy-yhtiöt:  Mercury Records, Universal Music France
  [ Muokkaa Wikidatassa ] [ ohje ]  
Slimane Nebchi, taiteilijanimeltään Slimane (s. 13. lokakuuta 1989 Chelles, Ranska) on ranskalainen laulaja. Slimane voitti Ranskan The Voice -kilpailun viidennen tuotantokauden vuonna 2016. Slimane edusti Ranskaa Eurovision laulukilpailussa 2024 kappaleella "Mon amour". Hän tuli kilpailun finaalissa neljänneksi saatuaan yhteensä 445 pistettä, joista 227 yleisöltä ja 218 raadeilta.
Varhaiselämä

Slimane Nebchi syntyi 13. lokakuuta 1989 Chellesissä, Seine-et-Marnen departementissä Ranskassa. Slimane on algerialaista syntyperää ja hänen isovanhempansa ovat kotoisin Algerian Biskrasta ja Ghazaouetista. Slimane kävi lukiota Lycée Jehan de Chellesin lukiossa ja muutti myöhemmin Les Lilasin esikaupunkiin Pariisin lähettyville, jossa hän aloitti työelämän.
Ura

Slimane alkoi jakamaan musiikkiaan netissä ja hän sävelsi myös omia kappaleitaan. Nämä olivat nimeltään "Toi et moi", "Je n'y suis pour rien", "Salem" sekä "Amour Impossible", jonka hän lauloi duettona Princesse Sofyan kanssa. Slimane osallistui moniin eri kilpailuihin ennen The Voice -kilpailuun osallistumistaan. Vuonna 2009 hän osallistui Nouvelle Star -kilpailuun (Ranskan versio Idols -kilpailusta), vuonna 2011 X-Factoriin sekä vuonna 2012 Encore une chance ja Je veux signer chez AZ -musiikkikilpailuihin. Vuonna 2012 Slimane esiintyi Star Music Beach Tour -kiertueella yhdessä Richard Crossin kanssa.
Vuonna 2015 Slimane näytteli sivuroolia Didier Barbelivienin Marie-Antoinette et le Chevalier de Maison-Rouge -nimisessä ranskalaisessa musikaalissa, joka julkaistiin vuonna 2017.
Vuonna 2016 26-vuotias Slimane koe-esiintyi The Voice: la plus belle voix -laulukilpailun 5. tuotantokaudella. Koe-esiintymisessään hän esitti Vitaan kappaleen "À fleur de toi". Kaikki neljä tuomaria käänsivät tuolinsa, mikä merkitsee kilpailussa sitä, että he haluavat esiintyjän etenevän seuraavaan vaiheeseen osana omaa joukkuettaan. Slimane päätti valita valmentajakseen Florent Pagnyn. 14. toukokuuta 2016 Slimane voitti kilpailun kerättyään 33% yleisöäänistä päihittäen näin toiseksi tulleen MB14:n.
Slimane edusti Ranskaa vuoden 2024 Eurovision laulukilpailussa kappaleellaan ”Mon amour”. Hän tuli finaalin neljänneksi saatuaan yhteensä 445 pistettä, joista 227 yleisöltä ja 218 raadeilta.
Diskografia > Albumit

À bout de rêves (2016)
Solune (2018)
VersuS (2019)
Chroniques d'un cupidon (2022)
Lähde:
Sota ja mielenrauha

| Sota ja mielenrauha |
| --- | --- |
 Elokuvan juliste.
Ohjaaja:  Ari Matikainen
Käsikirjoittaja:  Ari Matikainen
Tuottaja:  Liisa Juntunen
Säveltäjä:  Janne Haavisto Tarja Merivirta
Kuvaaja:  Sari Aaltonen
Leikkaaja:  Matti Näränen
Pääosat:   Verneri Lilja  Nika Savolainen  Eeva Putro 
Valmistustiedot
Valmistusmaa:  Suomi
Tuotantoyhtiö:  Kinocompany Napafilms
Ensi-ilta:  11. maaliskuuta 2016
Kesto:  72 minuuttia
Alkuperäiskieli:  suomi
Aiheesta muualla
IMDb
Elonet
Infobox OKNimi-testi OK: 
Sota ja mielenrauha on Ari Matikaisen ohjaama ja käsikirjoittama suomalainen dokumenttielokuva vuodelta 2016.
Elokuva tutkii Suomen sotien vaikutusta koko kansakunnan mentaliteettiin. Elokuva koostuu rintaman ja kodin välillä lähetetyistä kirjeistä sekä päiväkirjamerkinnöistä. Sotilaiden henkilökohtaiset kokemukset yhdistyvät elokuvassa koko Suomen historiaan.
Elokuvan on tuottanut Kinocompany Oy ja napafilms oy / Liisa Juntunen yhteistyössä seuraavien tahojen kanssa: Suomen Puolustusvoimat, Lotta Svärd ry, Kaatuneiden muistosäätiö, Sotainvalidien veljesliitto, Suomen elokuvasäätiö, YLE, AVEK.
DocPoint - Helsingin dokumenttielokuvafestivaalin vuonna 2016 avannut Sota ja mielenrauha nähdään Tampereen elokuvajuhlien kotimaisessa kilpasarjassa maaliskuussa 2016.
Aiheesta muualla

Elokuvan kotisivut
Sota ja mielenrauha Internet Movie Databasessa (IMDb.com) (englanniksi)
Sota ja mielenrauha Internet Movie Databasessa (englanniksi)
Samojedologia

Samojedikielten (punainen) likimääräinen levinneisyys 1600-luvulla (viivoitus) ja puhuma-alueet 1900-luvun lopulla (yhtenäinen väritys). Samojedikielten puhuma-alueet näyttävät kartalla hyvinkin laajoilta, mutta käytännössä kieliä puhutaan yksittäisissä kylissä, jotka sijaitsevat eri puolilla tuota laajaa aluetta. On myös hyvin tavallista, että yhdessä kylässä puhutaan useita, myös eri kielikuntiin kuuluvia kieliä.
Samojedikielten puhuma-alat 2010-luvulla.
Samojedologia on kielitieteen alaan kuuluvaa tutkimusta, joka tutkii uralilaisiin kieliin kuuluvia samojedikieliä. Alan tutkijaa nimitetään samojedologiksi.
Ensimmäinen tieteellinen samojedikielten kuvaus on M. A. Castrénin Grammatik der Samojedischen Sprachen, joka on julkaistu vuonna 1854. Samojedologiassa käytetyn terminologian historian voidaan katsoa alkavan tuosta kielioppikuvauksesta. Historiallisesti samojedologia on ajottain haluttu rajata pois varsinaisen eli autonomisen fennougristiikan yhteydestä. Näin teki ennen muita August Ahlqvist, ja hänen näkökulmastaan siis samojedologiaa olisi jopa ollut pidettävä fennougristiikan naapurialana. Castrénin lisäksi eräitä merkittävimpiä suomalaisia samojedologeja olivat Toivo Lehtisalo ja Kai Donner.
Sinisimpukat (suku)

| Sinisimpukat |
| --- | --- |
 Atlantinsinisimpukka (Mytilus edulis)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Nilviäiset Mollusca
Luokka::  Simpukat Bivalvia
Alaluokka::  Pteriomorphia
Lahko::  Mytilida
Yläheimo::  Mytiloidea
Heimo::  Sinisimpukat Mytilidae
Alaheimo::  Mytilinae
Suku::  Sinisimpukat Mytilus  Linnaeus, 1758
Lajit
 Katso teksti 
Katso myös
   Sinisimpukat (suku) Wikispeciesissä   Sinisimpukat (suku) Commonsissa 
Infobox OKNimi-testi OK: 
Sinisimpukat (Mytilus) on sinisimpukoiden (Mytilidae) heimoon kuuluva nilviäissuku.
Lajit

Sukuun kuuluu kahdeksan lajia:
Mytilus californianus
Mytilus chilensis
Atlantinsinisimpukka (Mytilus edulis)
Välimerensinisimpukka (Mytilus galloprovincialis)
Mytilus planulatus
Mytilus platensis
Sinisimpukka eli tyynenmerensinisimpukka (Mytilus trossulus)
Mytilus unguiculatus
Sankarit

Sankarit tarkoittaa seuraavia asioita:
Sankarit, Johanna Sinisalon romaani
Sankarit (Heroes), yhdysvaltalainen elokuva
”Sankarit”, J. Karjalaisen kappale.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Sankarit”, voi hakea sivunnimihaulla, laajalla sivunnimihaulla tai tekstihaulla.
Sky High

| Sky High |
| --- | --- |

Ohjaaja:  Mike Mitchell
Käsikirjoittaja:   Paul Hernandez  Robert Schooley  Mark McCorkle 
Tuottaja:   Andrew Gunn  Mario Iscovich  Ann Marie Sanderlin 
Säveltäjä:  Michael Giacchino
Kuvaaja:  Shelly Johnson
Leikkaaja:  Peter Amundson
Tuotantosuunnittelija:  Bruce Robert Hill (käännä suomeksi)
Pukusuunnittelija:  Michael Wilkinson
Pääosat:   Kurt Russell  Kelly Preston  Michael Angarano  Danielle Panabaker  Mary Elizabeth Winstead 
Valmistustiedot
Valmistusmaa:  Yhdysvallat
Tuotantoyhtiö:   Walt Disney Pictures  Gunn Films 
Levittäjä:  Walt Disney Studios Motion Pictures Netflix Disney+
Ensi-ilta:  11. marraskuuta 2005 (Suomi)
Kesto:  100 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Sky High on yhdysvaltalainen koko perheen elokuva, joka parodioi humoristisella tyylillään supersankarigenreä. Se on Disney-yhtiön tuotantoa ja valmistunut vuonna 2005. Elokuvan tuotantobudjetti oli 35 miljoonaa dollaria.
Juoni

Will Stronghold (Michael Angarano) on siitä poikkeuksellinen teini-ikäinen, että hänen vanhempansa eivät ole pelkästään menestyviä kiinteistövälittäjiä, vaan myös maailman kuuluisin supersankarikaksikko: Komentaja (Commander, Kurt Russell) ja Suihkuvirta (Jetstream, Kelly Preston). Vanhemmat odottavat innolla poikansa jatkavat suvun supersankariperinnettä kolmannessa polvessa eikä Will ole uskaltanut paljastaa heille, ettei ole havainnut omaavansa minkäänlaisia erikoiskykyjä: ei isänsä supervoimia ja haavoittumattomuutta eikä äitinsä lentokykyä.
Will aloittaa high schoolin parhaan ystävänsä Laylan (Danielle Panabaker) kanssa salaisessa supersankarien jälkikasvulle tarkoitetussa koulussa, yläilmoissa leijuvassa Sky High’ssa, jonne matkustetaan lentävällä koulubussilla. Jo koulun pihamaalla he kohtaavat supernopean Speedin (Will Harris) ja elastisen Lashin (Jake Sandvig) sekä seniorioppilas Gwenin (Mary Elizabeth Winstead), johon Will välittömästi ihastuu. Kouluvuoden aluksi valmentaja Boomer (Bruce Campbell) testaa ensimmäisen vuosikurssin oppilaiden kyvyt ja jakaa heidät supersankari- tai apulaissankariluokkiin. Supervoimattomana Will päätyy apulaissankarien joukkoon. Sinne päätyy myös Layla, joka ei halua käyttää supervoimaansa kasvien kontrolloinnista kuin tarpeen tullen.
Will tutustuu pian myös ensimmäiseen arkkiviholliseensa Warren Peaceen (Steven Strait), jonka rikollisen isän Komentaja toimitti aikoinaan elinikäiseen vankeuteen. Heidän välisessään kamppailussa koulun ruokalassa Will havaitsee sittenkin olevansa isänsä tavoin supervahva. Yllättäen Gwen vastaa Willin kiinnostukseen ja pyytää tätä homecoming-tanssiaisiin – Laylan suureksi pettymykseksi, sillä hän on ollut jo pitkään ihastunut Williin. Gwenin kiinnostus ei kuitenkaan kohdistu oikeasti Williin vaan perheen kodin salaiseen supersankaritukikohtaan, jossa Komentaja ja Suihkuvirta säilyttävät erilaisia muistoesineitä voittamiltaan vastustajilta. Sieltä Gwen varastaa erään tietyn aseen pahojen suunnitelmiensa toteuttamiseksi.
Homecoming-tanssiaisten, jonne myös Willin vanhemmat on kutsuttu, alkaessa Gwen ottaa varastamansa aseen esiin ja alkaa ammuskella sillä juhlaväkeä, joista jokainen nuortuu vauvaikäiseksi. Oikeasti hän itse oli se Komentajan ja Suihkuvirran aikoinaan voittama vastustaja, joka sai osuman omasta aseestaan ja nuortui vastustajiensa huomaamatta lapseksi, joka on nyt kasvanut uudelleen lähes aikuiseksi kostoa ja maailmanvalloitussuunnitelmia hautoen. Willin ja hänen koulutovereidensa avulla Gwenin suunnitelmat kuitenkin estetään, ja taistelun tuoksinassa Will huomaa omaavansa myös äitinsä lentokyvyn. Vauvat saadaan palautettua aikuisiksi, halveksitut ”apulaissankarit” saavat kunnioitusta ja Will alkaa seurustella Laylan kanssa.
Näyttelijät

| 0 | 1 | 2 |
| --- | --- | --- |
|  Michael Angarano  | … |  Will Stronghold   |
|  Kurt Russell  | … |  Steve Stronghold / The Commander   |
|  Kelly Preston  | … |  Josie Stronghold / Jeatstream   |
|  Danielle Panabaker  | … |  Layla   |
|  Kevin Heffernan  | … |  Ron Wilson, koulubussin kuljettaja   |
|  Mary Elizabeth Winstead  | … |  Gwen   |
|  Bruce Campbell  | … |  Boomer   |
|  Steven Strait  | … |  Warren Peace     |
|  Lynda Carter  | … |  rehtori Powers   |
Arvioita

Turun Sanomien Päivi Valotien mielestä Sky High on varhaisnuorille räätälöity sievistelevä kasvukomedia, jossa monesta muusta elokuvasta lainatuilla aineksilla ei ole saatu aikaan mitään omaperäistä tai kovinkaan hauskaa. ”Metelöivästi etenevä ja hassuihin vempainesittelyihin panostava toimintakomedia on varsin laskelmoitu sekoitus nykyisen nuorisoviihteen populaareimpia elementtejä, tarina-aiheita, teemoja ja yhden ominaisuuden henkilötyyppejä.”
Aiheesta muualla

Sky High Internet Movie Databasessa (englanniksi)
Savumerkki

Intiaaneja lähettämässä savumerkkejä Frederic Remingtonin maalauksessa.
Savumerkit ovat nuotion avulla lähtetettyjä savupilviä, joilla välitetään viestejä. Savumerkkejä käyttivät etenkin intiaanit ja kiinalaiset.
Savumerkin lähettämistä varten sytytetään nuotio, näkyvyyden vuoksi usein jonnekin korkealle paikalle. Nuotioon lisätään ruohoa, vihreitä keppejä ja oksia, joiden avulla synnytetään paksu ja valkoinen savu. Kun nuotio peitetään märällä huovalla, savun tulo katkeaa, ja kun huopa nostetaan pois, nuotiosta lähtee savupilvi taivaalle. Pitkien matkojen yli viestittelyyn tehtiin nuotioiden ketjuja.
Savumerkeillä intiaanit viestittivät esimerkiksi vihollisen läheisyydestä, sairastumisista leirissä, lisäjoukkojen pyynnöistä tai taistelujen lopputuloksista. Koska myös vihollinen saattoi nähdä savumerkit, jokaisella heimolla oli omat koodinsa, minkä ansiosta vain lähettäjä ja tarkoitettu vastaanottaja pystyivät tulkitsemaan viestit. Apasseilla yksi merkki oli usein huomiomerkki ja kehotus odottaa lisää merkkejä. Kaksi merkkiä tarkoitti että kaikki oli hyvin ja että leiri oli turvassa. Kolme merkkiä oli hälytys, ja jatkuvat pitkät savupylväät olivat avunpyyntö.
Kiinalaiset sotilaat viestittelivät savumerkkien avulla Kiinan muurin vartiotornien välillä. Viesti saatiin välitettyä 500 kilometrin päähän muutamassa tunnissa.
Vatikaanissa valkoisella savumerkillä on ilmaistu uuden paavin valinta.
Aiheesta muualla

Inquiry Netin savumerkkejä käsittelevä sivu
Savupiippu

Jerseyläinen savupiippu noidankivineen, joilla noidat kansantarinoiden mukaan lepäsivät.
Laivan savupiippu majakkalaiva Relandersgrundissa.
Savupiippu on tulisijoihin ja höyrykattiloihin liittyvä hormirakennelma, jonka kautta tulisijassa syntyvät palokaasut ja savu poistuvat.
Omakotitaloissa voidaan käyttää perinteisen tiilestä muuratun savupiipun lisäksi myös metallista valmistettua teollista kevytpiippua tai kevytsoraharkoista koottavaa elementtipiippua, jonka sisällä on tyypillisesti eristekerroksen ympäröimä keraaminen sisäputki.
Piipun ja hormien vaadittava koko riippuu syntyvien savukaasujen määrästä ja rakennuksen korkeudesta. Tulisijojen savupiipuissa on usein piipunhattu, joka suojaa piippua sateelta ja parantaa vetoa.
Höyrykattiloiden savupiipuissa on yleensä kattilan tuottamalla höyryllä toimiva, ejektoriperiaatteeseen perustuva apulietsoin, jonka tehtävä on lisätä vetoa tarpeen vaatiessa; sitä käytetään, kun halutaan poistaa kattilan tulipesässä polttoaineesta kehittyvät palokaasut, jotka saattavat aiheuttaa leiskahduksen eli eräänlaisen kaasuräjähdyksen, kun tulipesän luukku avataan polttoaineen lisäämistä varten.
Vastaava koneisto on myös höyrylaivoissa, tosin mitoitus on huomattavasti suurempi. Höyrylaivojen savupiippujen vieressä on yleensä myös eteenpäin suunnatut ilmastointitorvet eli raakkitorvet. Ne hoitavat kahdenlaista tehtävää: paitsi kattilahuoneen ilmastointia, niiden kautta nostetaan erillisellä vinssillä kannelle myös kuonanpoistossa irrotettu tuhka ja kuona, joka sitten kaadetaan mereen partaalle asennetun tuhkakourun kautta.
Höyryvetureiden koneistoon kuuluu erillinen, savupiipun kanssa yhteiseksi kokonaisuudeksi rakennettu poistohöyryllä toimiva vetopuhallin, joka säätelee tulipesän vetoa suurin piirtein automaattisesti höyrynkulutuksen mukaan.
Laivoissa savupiipun yhteyteen sijoitetaan usein myös höyryvihellin ja varoventtiili.
Höyryveturien savupiiput ovat joko puulämmitteisiin tarkoitettuja, kipinät sammuttavalla piippuosalla varustettuja halkopiippuja tai hiilipoltolle tarkoitettuja suoria hiilipiippuja, ”saappaanvarsia”.
Savupiippua käytetään myös lämmityskattiloissa.
Tehtaissa ja höyryvoimaloissa käytetään jopa eräänlaiseksi tunnusmerkiksi muodostunutta korkeata savupiippua, joka antaa parhaan vedon ilman erityislaitteita.
Ydinvoimaloiden korkeat yksittäiset savupiipun kaltaiset piippurakenteet ovat jäähdytystorneja.
Aiheesta muualla

Kuvia tai muita tiedostoja aiheesta Savupiippu Wikimedia Commonsissa
Sankarit (kappale)

Sankarit on J. Karjalainen ja Mustat lasit -yhtyeen kappale vuodelta 1982. Karjalainen sävelsi kappaleen itsenäisyyspäivänä 1979. Kappale julkaistiin albumilla Yö kun saapuu Helsinkiin vuonna 1982. Kappaleesta on levyttänyt oman versionsa myös Suomen jääkiekkomaajoukkue.
Seljordin kirkko

| Seljordin kirkko Seljord kyrkje |
| --- | --- |
 Kirkko vuonna 2005.
Sijainti:  Seljord, Norja
Kirkkokunta:  Norjan kirkko
Hiippakunta:  Agderin ja Telemarkin hiippakunta
Rakentamisvuosi:  1100-luku
Materiaali:  kivi
Istumapaikkoja:  160
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Seljordin kirkko (norj. Seljord kyrkje) on Seljordin kunnassa Telemarkin läänissä Norjassa sijaitseva kivinen pitkäkirkko 1100-luvulta.
Kuvia

Kirkkosali
Alttaritaulu on vuodelta 1588.
Aiheesta muualla

Kuvia tai muita tiedostoja aiheesta Seljordin kirkko Wikimedia Commonsissa
Sofija Levytska

| Sofija Levytska Sonia Lewitska |
| --- | --- |
 Sonia Lewitska 1930.
Henkilötiedot
Syntynyt: 9. maaliskuuta 1874 Vyhylivka, Proskurivin piiri, Podilian kuvernementti
Kuollut: 20. syyskuuta 1937 (63 vuotta) Pariisi, Ranska
Ammatti:  kuvataiteilija
Taiteilija
Salanimi:  Sonia Lewitska
Taidesuuntaus:  postimpressionismi
Sofija Levytska, ukr. Софія Левицька, myös Sonia Lewitska 9. maaliskuuta 1874 Vyhylivka, Proskurivin piiri, Podilian kuvernementti – 20. syyskuuta 1937 Pariisi, Ranska) oli ukrainalaissyntyinen taidemaalari, taidegraafikko ja kääntäjä. Hänen veljensä oli Modest Levytsky.
Levytska opiskeli Pariisissa L'École des Beaux-Artsissa 1905 ja asetti töitään näytteille Salon des Artistes Indépendantsissa ja Syyssalongissa, jonka jäsen hänestä tuli 1910. Hän oli kubistien lähipiiriä, ja runoilija ja taidekriitikko Guillaume Apollinaire kiinnitti huomiota hänen maalaukseensa Valkeita sarvikuonoja Eedenin puutarhassa (1911). Hän piti ensimmäisen yksityisnäyttelyn 1912 Galerie Weilissä.
Levytska käänsi ranskaksi Nikolai Gogolin novellikokoelman Dikankan iltoja (1921), ja se on myös hänen kuvittamansa. Hänen salongissaan vieraili Ranskan taide- ja kirjallisuusmaailman eliitti. Hänen suuret maisemamaalauksensa edustavat L'Ecole de Paris'lle ominaista postimpressionismia. Hänen grafiikkaansa oli esillä useita kertoja Ranskassa ja ukrainalaisten taiteilijoiden yhteisnäyttelyissä eri puolilla Eurooppaa.
Rakkaus
Pariisittaren muotokuva.
Näkymä Saint Tropeziin.
Aiheesta muualla

Kuvia tai muita tiedostoja aiheesta Sofija Levytska Wikimedia Commonsissa
Scorpio

Scorpio on Marvel-kustantamon sarjakuvissa esiintyvä sarjakuvahahmo. Hän on Nick Furyn nuorempi veli, oikealta nimeltään Jacob Fury.
Scorpio on yrittänyt tappaa oman veljensä. Scorpio on Zodiac-rikollisryhmän johtaja Carter.[lähde? ]
Sofiero (olut)

Sofiero-tölkki.
Sofiero Original (5,2 t-%) on Kopparbergin panimon vaalea lager. Se on Ruotsin Systembolagetin myydyin olut, joka myös sijoittui toiseksi vuoden 2004 World Beer Cupissa eurooppalaisten lageroluiden sarjassa. Suomessa Sofiero Originalin alkoholipitoisuus on 4,6 t-%.
Aiheesta muualla

Sofiero.fi (Arkistoitu – Internet Archive)
Sorrinlampi

| Sorrinlampi |
| --- | --- |
Valtiot:  Suomi
Maakunnat:  Pirkanmaa‎
Kunnat:  Vesilahti
Koordinaatit:  61°19′56″N, 23°34′04″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Pyhäjärven alue‎ (35.21)
Laskuoja:  oja Pyhäjärveen 
Järvinumero:  35.211.1.025 
Mittaustietoja
Pinnankorkeus:  77,8 m 
Rantaviiva:  0,647 km 
Pinta-ala:  0,02622 km² 
 fiSorrinlampi 
Sorrinlampi  on Pirkanmaalla Vesilahden Hinsalassa sijaitseva lampi, joka kuuluu Kokemäenjoen vesistössä Vanajaveden–Pyhäjärven alueen Pyhäjärven alueeseen. Sorrinlampi on osa Pyhäjärven lähialuetta.
Maantietoa

Lammen pituus on 250 metriä, leveys 150 metriä ja sen pinta-ala on 2,6 hehtaaria. Lampi sijaitsee Hinsalan niemellä peltojen ympäröimänä. Sen lähiympäristö on painamua, jossa lampi on suokaistaleen ympäröimänä. Lampeen tulee vain yksi tulo-ojia ja sen laskuoja lähtee lammen eteläpäästä ja laskee kilometrin jälkeen Pyhäjärven Laukonselällä Savistenlahteen. Lammen rantaviivan pituus on 650 metriä. Lampi on kasvamassa umpeen ja siinä on vahva vesikasvilluusvyöhyke rannan vieressä. Lampi on autio eikä lammelle johda teitä. Lammesta noin 200 metrin päässä kulkee yhdystie 13761.
Historiaa

Vuonna 1954 julkaistussa peruskartassa lammen etelärannan suolta on nostettu turvetta. Turpeennostosta jäi muistoksi lammikko, joka näkyi vielä vuoden 1991 kartassa.
Scorpio Motorsport

Scorpio Motorsport on brittiläinen pikkuformulatalli. Talli perustettiin vuonna 2000. Vuonna 2007 tallin kuljettaja Will Bratt voitti Euro Formula 3000-sarjan mestaruuden. Vuonna 2009 talli voitti Formula Renault BARC-sarjan mestaruuden. Talli on kilpaillut säännöllisesti Britannian Formula Renault-sarjassa. Vuonna 2010 talli vieraili Eurocup Formula Renault-sarjassa.
Samaa tarinaa

| Samaa tarinaa Tryer |
| --- | --- | --- |

Studioalbumin tiedot
 Julkaistu: 17. maaliskuuta 2017
 Formaatti: CD, LP
 Tuottaja(t): Antti Loponen, Vesa Ahonen & Jussi Kahola
 Tyylilaji: melodinen hardcore
 Kesto: 37.44
 Levy-yhtiö: Soit se Silti (LP) If Society (CD)
Tryerin muut julkaisut
| Kukkia kaamoksesta 2014 | Samaa tarinaa 2017 | Ei kuole koskaan 2019 |
Singlet albumilta Samaa tarinaa
 ”Jos jään sinusta jälkeen” Julkaistu: 17. helmikuuta 2016
Samaa tarinaa on punkyhtye Tryerin kolmas studioalbumi. Se julkaistiin 17. maaliskuuta 2017 levymerkillä Soit se Silti.
Albumilta julkaistiin singlenä kappale ”Jos jään sinusta jälkeen” 17. helmikuuta 2017.
Kappaleet

Kaikki kappaleet säveltänyt Tryer ja sanoittanut Jussi Kahola.
Jos jään sinusta jälkeen – 2.20
Poika ja ilves – 3.00
Harhaoppia – 3.06
Samaa tarinaa – 3.11
Suu auki – 3.32
Epätodellisuussimulaattori – 2.43
HC-pojat – 1.10
Hiekkaa – 3.26
Jälkeen ajasta – 3.40
Tryer – 1.06
Takaisin himaan – 1.40
Soivat mietteet – 3.02
Huolisitko kuolleenkin – 4.48
Kokoonpano

Jussi Kahola – laulu, kitara, tuottaja
Tuomas Mikola – kitara, laulu
Vesa Ahonen – basso, laulu, tuottaja
Jonne Haapa-aho – rummut
Kokoonpano > Tuotanto

Antti Loponen – tuottaja, äänittäjä, miksaaja, muut instrumentit
Samu Oittinen – masteroija
Ville Angervuori – kansikuva, yhtyekuvat
Aiheesta muualla

Samaa tarinaa @ bandcamp.com (englanniksi)
Sasha Pieterse

| Sasha Pieterse |
| --- | --- |
 Sasha Pieterse PaleyFestissä 2014.
Henkilötiedot
Koko nimi:  Sasha Pieterse
Syntynyt: 17. helmikuuta 1996 (ikä 28)  Johannesburg, Etelä-Afrikka
Ammatti:  näyttelijä laulaja-lauluntekijä
Puoliso:  Hudson Sheaffer (2018–)
Näyttelijä
Aktiivisena:  2002–
Merkittävät roolit:  Alison DiLaurentis (Valehtelevat viettelijät)
Aiheesta muualla
www.sashapieterse.com
IMDb 
Sasha Pieterse (s. 17. helmikuuta 1996 Johannesburg, Etelä-Afrikka) on yhdysvaltalainen näyttelijä ja laulaja. Hänet tunnetaan parhaiten Alison DiLaurentisina ABC Familyn televisiosarjassa Valehtelevat viettelijät. Hän on esiintynyt muun muassa tv-sarjoissa House, Ilman johtolankaa, CSI Miami ja Havaiji 5-0 sekä elokuvissa Nörtti Uljas (2011), X-Men: First Class (2011) ja Inherent Vice (2014).